stanford-oval/wikipedia huggingface dataset:
Luettelo Suomen päiväperhosista
Päiväperhoset (Papilionoidea) > Täpläperhoset Nymphalidae

Haapaperhoset Limenitidinae
Haapaperhonen Limenitis populi
Kuusamaperhonen Limenitis camilla
Heinäperhoset Satyrinae
Hietaheinäperhonen Hipparchia semele
Papurikot
Kirjopapurikko Pararge achine
Metsäpapurikko Pararge petropolitana
Ruostepapurikko Pararge megera
Tummapapurikko Pararge maera
Täpläpapurikko Pararge aegeria, Suomessa alalaji Pararge aegeria tircis
Häränsilmät
Idänhäränsilmä Maniola lycaon
Tesmaperhonen Aphantopus hyperantus
Tummahäränsilmä Maniola jurtina
Niittyperhoset
Idänniittyperhonen Coenonympha glycerion
Keltaniittyperhonen Coenonympha pamphilus
Ruskoniittyperhonen Coenonympha hero
Saraikkoniittyperhonen Coenonympha tullia
Nokiperhoset
Idännokiperhonen Erebia euryale, Suomessa alalaji Erebia euryale euryaloides
Kairanokiperhonen Erebia disa
Lapinnokiperhonen Erebia pandrose
Metsänokiperhonen Erebia ligea
Ruijannokiperhonen Erebia medusa, Suomessa alalaji Erebia medusa polaris
Suonokiperhonen Erebia embla
Kylmänperhoset
Paljakkakylmänperhonen Oeneis bore
Rämekylmänperhonen Oeneis jutta
Sarakylmänperhonen Oeneis norna
Hopeatäplät Heliconiinae
"Isot hopeatäplät"
Angervohopeatäplä Brenthis ino
Etelänhopeatäplä Argynnis laodice (harhailija tai vaeltaja)
Helmihopeatäplä Issoria lathonia
Keisarinviitta Argynnis paphia
Ketohopeatäplä Argynnis adippe
Orvokkihopeatäplä Argynnis aglaja
Rinnehopeatäplä Argynnis niobe
"Pienet hopeatäplät"
Kääpiöhopeatäplä Boloria improba
Lehtohopeatäplä Boloria titania
Muurainhopeatäplä Boloria freija
Niittyhopeatäplä Boloria selene
Pohjanhopeatäplä Boloria polaris
Purohopeatäplä Boloria thore
Pursuhopeatäplä Boloria euphrosyne
Rahkahopeatäplä Boloria frigga
Rämehopeatäplä Boloria eunomia
Suohopeatäplä Boloria aquilonaris
Tundrahopeatäplä Boloria chariclea
Tunturihopeatäplä Boloria napaea
Häiveperhoset Apaturinae
Häiveperhonen Apatura iris
Pikkuhäiveperhonen Apatura ilia
Aitotäpläperhoset Nymphalinae
Nokkosperhoset
Amiraali Vanessa atalanta (säännöllinen vaeltaja)
Herukkaperhonen Nymphalis c-album
Isonokkosperhonen Nymphalis xanthomelas
Karttaperhonen Araschnia levana
Kirsikkaperhonen Nymphalis polychloros (harhailija)
Nokkosperhonen Nymphalis urticae
Neitoperhonen Nymphalis io
Ohdakeperhonen Vanessa cardui (säännöllinen vaeltaja)
Suruvaippa Nymphalis antiopa
Valkotäplänokkosperhonen Nymphalis vaualbum (harhailija)
Verkkoperhoset
Aasianverkkoperhonen Euphydryas ichnea (harhailija)
Lapinverkkoperhonen Euphydryas iduna
Kirjoverkkoperhonen Euphydryas maturna
Ratamoverkkoperhonen Melitaea athalia
Punakeltaverkkoperhonen Euphydryas aurinia
Tummaverkkoperhonen Melitaea diamina
Täpläverkkoperhonen Melitaea cinxia
Paksupäät Hesperioidea > Paksupäät Hesperiidae

Kirjosiivet Pyrginae
Mansikkakirjosiipi Pyrgus malvae
Suokirjosiipi Pyrgus centaureae
Tummakirjosiipi Pyrgus alveus
Tunturikirjosiipi Pyrgus andromedae
Hiipijät Heteropterinae
Heinähiipijä Heteropterus morpheus (harhailija)
Keltatäplähiipijä Carterocephalus palaemon
Mustatäplähiipijä Carterocephalus silvicola
Paksupäät Hesperiinae
Lauhahiipijä Thymelicus lineola
Piippopaksupää Ochlodes sylvanus
Valkotäpläpaksupää Hesperia comma
Aiheesta muualla

Suomen suurperhosten eliömaantieteellisten maakuntien vanhimmat ja viimeisimmät havainnot (Päivitetty viimeksi 30.4.2002)
Suomen perhosten luettelo
Shakin maailmanmestaruusottelu 1985

Kasparov ja Karpov vuoden 1985 ottelussa
Shakin maailmanmestaruusottelu 1985 järjestettiin Moskovassa. Ottelussa vastakkain pelasivat hallitseva maailmanmestari Anatoli Karpov ja haastaja Garri Kasparov. Ottelun kesti 24 peliä, ja se päättyi Kasparovin voittoon pistein 13–11.
Kasparov voitti heti ensimmäisessä pelissä, jossa Karpov alkoi miettiä jo neljännen siirron jälkeen yllättävän avausvalinnan vuoksi. Edellisen MM-ottelun kaksi viimeistä peliä mukaan lukien tämä oli Karpovin kolmas peräkkäinen tappio, mitä hänelle ei ollut tapahtunut koskaan aikaisemmin. Neljännessä ja viidennessä pelissä Karpov puolestaan voitti ja siirtyi johtoon. Karpov teki virheen 11. pelissä, ja Kasparovin kuningataruhraus päätti pelin. Pistetilanne oli jälleen tasan. Kasparov voitti 16. pelin, jonka Chess Informant -kirjan lukijat valitsivat julkaisun historian parhaaksi. Pelaajat joutuivat 19. pelissä aikapulaan, jossa Kasparov hallitsi hermonsa paremmin. Karpov teki virheen vaikeassa asemassa, mikä johti tappioon. Kasparov johti kahdella pisteellä, mutta 22. pelissä hän haparoi, ja Karpov voitti helposti loppupelin. Seuraava peli päättyi tasan, mikä tarkoitti sitä, että viimeiseen peliin Kasparov siirtyi pisteen johdossa. Karpov tarvitsi voiton säilyttääkseen tittelinsä. Karpovilla oli valkeat, ja hän aloitti aggressiivisesti rakentamalla vaikuttavan hyökkäyksen Kasparovin kuningasta kohti. Kasparovin mukaan pelissä tultiin kriittiseen pisteeseen, jossa Karpovin olisi pitänyt omistautua täydellisesti pelkkään hyökkäykseen. Karpov kuitenkin valitsi tyylilleen uskollisena varovaisemman lähestymistavan, ja mahdollisuus oli mennyt. Kasparov sai vastapeliä ja voitti lopulta pelin ja ottelun. Siten 9. marraskuuta 1985 Kasparovista tuli 22-vuotiaana shakin kolmastoista maailmanmestari pistein 13–11. Tappion seurauksena Karpov lakkasi avaamasta kuningassotilaalla melkein kokonaan ja uudisti avausvalikoimansa hänelle luonnollisemman tyylin mukaiseksi.
Pelit

| MM-ottelu 1985 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Anatoli Karpov | 0 | ½ | ½ | 1 | 1 | ½ | ½ | ½ | ½ | ½ | 0 | ½ | ½ | ½ | ½ | 0 | ½ | ½ | 0 | ½ | ½ | 1 | ½ | 0 | 11 |
|  Garri Kasparov | 1 | ½ | ½ | 0 | 0 | ½ | ½ | ½ | ½ | ½ | 1 | ½ | ½ | ½ | ½ | 1 | ½ | ½ | 1 | ½ | ½ | 0 | ½ | 1 | 13 |
|  | Valkea | Musta | Päiväys | Tulos | Siirtoja | Voittaja | Tilanne | Avaus | Huomautuksia | Viite |
| --- | --- | --- | --- | --- | --- | --- | --- | --- | --- | --- |
| 1 | Kasparov | Karpov |  | 1–0 | 42 | Kasparov | Kasparov johti 1–0 | E20 |  |  |
| 2 | Karpov | Kasparov |  | ½–½ | 65 |  | Kasparov johti 1½–½ | B85 |  |  |
| 3 | Kasparov | Karpov |  | ½–½ | 20 |  | Kasparov johti 2–1 | D55 |  |  |
| 4 | Karpov | Kasparov |  | 1–0 | 63 | Karpov | 2–2 | D55 |  |  |
| 5 | Kasparov | Karpov |  | 0–1 | 41 | Karpov | Karpov johti 2–3 | C92 |  |  |
| 6 | Karpov | Kasparov |  | ½–½ | 27 |  | Karpov johti 2½–3½ | D55 |  |  |
| 7 | Kasparov | Karpov |  | ½–½ | 31 |  | Karpov johti 3–4 | D55 |  |  |
| 8 | Karpov | Kasparov |  | ½–½ | 49 |  | Karpov johti 3½–4½ | D55 |  |  |
| 9 | Kasparov | Karpov |  | ½–½ | 53 |  | Karpov johti 4–5 | C92 |  |  |
| 10 | Karpov | Kasparov |  | ½–½ | 37 |  | Karpov johti 4½–5½ | B85 |  |  |
| 11 | Kasparov | Karpov |  | 1–0 | 25 | Kasparov | 5½–5½ | E21 |  |  |
| 12 | Karpov | Kasparov |  | ½–½ | 18 |  | 6–6 | B44 |  |  |
| 13 | Kasparov | Karpov |  | ½–½ | 24 |  | 6½–6½ | E20 |  |  |
| 14 | Karpov | Kasparov |  | ½–½ | 32 |  | 7–7 | B54 |  |  |
| 15 | Kasparov | Karpov |  | ½–½ | 22 |  | 7½–7½ | C42 |  |  |
| 16 | Karpov | Kasparov |  | 0–1 | 40 | Kasparov | Kasparov johti 8½–7½ | B44 |  |  |
| 17 | Kasparov | Karpov |  | ½–½ | 29 |  | Kasparov johti 9–8 | E20 |  |  |
| 18 | Karpov | Kasparov |  | ½–½ | 23 |  | Kasparov johti 9½–8½ | B85 |  |  |
| 19 | Kasparov | Karpov |  | 1–0 | 42 | Kasparov | Kasparov johti 10½–8½ | E21 |  |  |
| 20 | Karpov | Kasparov |  | ½–½ | 85 |  | Kasparov johti 11–9 | D35 |  |  |
| 21 | Kasparov | Karpov |  | ½–½ | 44 |  | Kasparov johti 11½–9½ | D31 |  |  |
| 22 | Karpov | Kasparov |  | 1–0 | 42 | Karpov | Kasparov johti 11½–10½ | D35 |  |  |
| 23 | Kasparov | Karpov |  | ½–½ | 41 |  | Kasparov johti 12–11 | D55 |  |  |
| 24 | Karpov | Kasparov |  | 0–1 | 42 | Kasparov | Kasparov voitti 13–11 | B85 | Karpov olisi tarvinnut voiton säilyttääkseen mestaruuden |  |
Pentti Tähtinen

Pentti Tähtinen (11. helmikuuta 1934 – elokuu 2006) oli suomalainen jalkapalloilija.
Maalivahtina pelannut Tähtinen edusti urallaan  Kotkan Työväen Palloilijoita kausilla 1952–1956, 1958, 1965–1966 ja 1969. Lisäksi hän pelasi Valkeakosken Hakassa 1957 sekä Pallo-Pojissa 1959–1962. Hän voitti KTP:ssa Suomen mestaruuden 1952 ja Suomen Cupin 1958. Kaikkiaan Tähtinen pelasi 13 kauden aikana 200 mestaruussarjan ottelua.
Tähtinen pelasi maajoukkueessa kolme maaottelua vuonna 1955.
Kristinusko Botswanassa

Tämä artikkeli kertoo kristinuskosta Botswanassa. Kristinusko on Botswanan suurin uskonto. Botswanan väestöstä 79,1 prosenttia on kristittyjä.  Erityisesti protestantismilla on suuri rooli Botswanassa. Yhdistynyt kongregationalistikirkko on maan suurin kirkkokunta. Toiseksi suurin kirkkokunta on seitsemännen päivän adventistit.
Tunnustuskunnat

Botswanassa on lukuisia anglikaanisia ja yhdistyneen refomoidun kirkon kirkkoja. Muita maassa edustettuja tunnustuskuntia ovat muun muassa Hollannin reformoitu kirkko, roomalaiskatolinen kirkko ja luterilainen kirkko.
Historia

Kristinuskon toivat Botswanaan siirtomaa-aikana etelästä tulleet lähetyssaarnaajat, kuten David Livingstone. Kristinusko vakiintui kahdeksan tswana-valtion uskonnoksi 1800-luvun loppuun mennessä. Liittyminen vanhoihin valtionkirkkoihin, kuten kongregationalisteihin (Lontoon lähetysseura) on vähentynyt 1950-luvulta lähtien.
Gaboronen roomalaiskatolinen katedraali.
Air Botswana

| Air Botswana |
| --- | --- |
 Air Botswanan ATR 72
 IATA: BP  –  ICAO: BOT 
Kutsukoodi:  BOTSWANA
Perustettu:  1972
Laivaston koko:  3
Kohteiden määrä:  7
Tunnuslause:  Going Your Way
Solmukohdat:  Sir Seretse Khaman kansainvälinen lentoasema
Kotipaikka:   Gaborone, Botswana
Kanta-asiakasohjelma:  Teemane Club
Yhtiön sivut:  www.airbotswana.co.bw
Air Botswana Corporation (IATA: BP, ICAO: BOT) on botswanalainen lentoyhtiö, jonka päälentokenttä on Sir Seretse Khaman kansainvälinen lentoasema Gaboronessa.
Air Botswana perustettiin huhtikuussa 1972. Sitä edelsi Botswana Airways, joka oli perustettu korvaamaan Botswana National Airways vuonna 1969. Yhtiö on Botswanan hallituksen omistuksessa.
Kohteet

Botswanassa: Francistown, Gaborone, Kasane, Maun
Ulkomailla: Nairobi, Blantyre, Lilongwe, Johannesburg, Kapkaupunki, Victoria Falls
Laivasto

Vuonna 2022 Air Botswanan laivastoon kuului yksi Embraer 170 -suihkumatkustajakone sekä kaksi ATR 72-600 -potkuriturbiinikonetta. Aiemmin yhtiön laivastoon on kuulunut muun muassa ATR 42-500-, ATR 72-500-, Avro RJ85- ja BAe 146-100 -koneita.
Aiheesta muualla

Viralliset sivut (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat
Tähti (puoluelehti)

Lehden ensimmäisen varsinaisen numeron etusivu.
Tähti oli Turussa vuosina 1905–1913 ilmestynyt Suomen Kristillisen Työväen Liiton sanomalehti.
Turkulaisen pappisryhmän perustaman Tähden tavoitteena oli ohjata kristillistä työväenliikettä uskonnolliseen julistukseen keskittyvässä ”perustuslaillis-puolueettomassa" hengessä ja torjua kirkonvastaisten sosiaalidemokraattien eteneminen. Lehden piirissä vaikutti myös työläislinja, johon kuului muun muassa Antti Kaarne.
Vuodesta 1906 lähtien kerran viikossa ilmestynyt Tähti muuttui vuonna 1908 kolmipäiväiseksi, mutta joutui kesken vuoden palaamaan entiseen ilmestymistiheyteen. Sen levikki oli 10 000 kappaletta vuonna 1907. Taloudellisten vaikeuksien takia lakanneen lehden päätoimittajina työskentelivät Uno Renvall (1906), Frans Oskari Vihantola (1906–1908), Karl Viktor Lehtonen (1908–1909 ja 1912–1913), Eero Järvinen (1910) ja F. A. Karinen (1911).
Aiheesta muualla

Tähti digitoituna kansalliskirjastossa
Ivan Gontšarov

Ivan Gontšarov, Ivan Kramskoin maalaus vuodelta 1865.
Kirill Gorbunovin maalaama muotokuva Gontšarovista vuodelta 1847.
Gontšarovin kotitalo Simbirskissä, kuva 1890-luvulta.
Fregatti Pallada, Aleksei Bogoljubovin maalaus vuodelta 1847.
Ivan Aleksandrovitš Gontšarov (ven. Ива́н Алекса́ндрович Гончаро́в; 18. kesäkuuta (J: 6. kesäkuuta) 1812 Simbirsk, Venäjän keisarikunta – 27. syyskuuta (J: 15. syyskuuta) 1891 Pietari, Venäjän keisarikunta) oli venäläinen kirjailija.
Suku ja koulutus

Isä Aleksandr Ivanovitš Gontšarov (1754–1819) ja äiti Avdotja Matvejevna Šaktorina (1785–1851) kuuluivat varakkaaseen kauppiasluokkaan. Isä kuoli Ivanin ollessa seitsenvuotias, ja hänen kasvatuksestaan alkoi huolehtia kummisetä, eläkkeellä oleva merimies Nikolai Nikolajevitš Tregubov. Gontšarov sai peruskoulutuksensa kotona ensin Tregubovin valvonnassa ja sitten yksityisessä sisäoppilaitoksessa Arkhangelskoje-Repjovkan kylässä. Kymmenenvuotiaana hänet lähetettiin Moskovaan opiskelemaan kaupalliseen kouluun, jossa hänen vanhempi veljensä Nikolai oli jo opiskellut. Gontšarov vietti koulussa kahdeksan vuotta 1822–1830. Vaikka koulutus ei juuri kiinnostanut häntä, hänen nimensä sijoitettiin säännöllisesti koulun kunniataululle.
Aleksandr Puškinin vuosina 1823–1831 useassa osassa ilmestynyt runoteos Jevgeni Onegin teki nuoreen poikaan ja tämän tovereihin valtavan vaikutuksen. Gontšarov pyysi äidiltään vuonna 1830, että hänet otettaisiin pois kauppakoulusta kesken kurssin. Hänessä oli jo lapsena syttynyt halu kirjoittaa, kiinnostus humanistisiin tieteisiin, erityisesti kaunokirjallisuuteen ja hän halusi lähteä opiskelemaan kielitiedettä yliopistoon.
Gontšarov opiskeli Moskovan yliopistossa kielitieteellisessä tiedekunnassa kolmen vuoden ajan ja ryhtyi virkauralle vuonna 1835. Pitkän virkauransa aikana hän toimi muun muassa sensuurin palveluksessa vuodesta 1855. Gontšarov toimi amiraali Jevfimi Putjatinin sihteerinä tämän ”maailmanympäryspurjehduksella” höyryfregatti Palladalla vuosina 1852–1855.
Kirjallinen ura

Gontšarov kirjoitti kolme romaania: Tavallinen juttu (Обыкновенная история, Obyknovennaja istorija, 1847), Oblomov (Обломов, 1859) ja Obryv (Обрыв, ’Äkkijyrkänne’, 1869), joita hän myöhemmin itse piti trilogiana. Romaanien lisäksi hän kirjoitti muun muassa novelleja ja esseitä sekä matkakuvauksen Fregat Pallada (Фрегат Паллада, 1855–1857), joka kertoo tekijän kolme vuotta kestäneestä matkasta Kaukoitään ja Japaniin.
Oblomov on kuitenkin se teos, jonka ansiosta Gontšarovin nimi on jäänyt kirjallisuuden historiaan. Romaanin päähenkilö Oblomov on mies, jolla on paljon hyviä pyrkimyksiä, mutta ei voimaa toteuttaa niitä. Vähitellen Oblomov vajoaa täydelliseen toimettomuuteen ja hiipuu kohti ennenaikaista kuolemaa. Gontšarov halusi antisankari Oblomovin kautta kritisoida Venäjän aateliston toimetonta elämäntapaa, mutta kritiikin voidaan katsoa myös kohdistuvan kaikkiin niihin ihmisiin, jotka suosivat toimettomuutta työnteon sijasta. Venäjällä onkin yhä käytössä käsite ”oblomovilaisuus”, joka tarkoittaa suurin piirtein samaa kuin äärimmäinen saamattomuus, unelias toimettomuus, jahkaileva päättämättömyys, saamaton haaveilu.
Suomennettuja teoksia

Herra Oblómov: romaani maaorjuuden ajoilta. (Oblómov, 1859). Suomentanut Ilmari Calamnius-Kianto. Porvoo: WSOY, 1908.
Oblomov: Romaani.  (Oblomov, 1859.) Suomentanut Juhani Konkka. 3. painos (1. painos 1961)  Helsinki:  Kirjayhtymä, 1991.  ISBN 951-26-3588-7
Oblomov 1–2.  (Oblomov, 1859.) Suomentanut J. A. Hollo. Uusi laitos. 2 osaa. Suuret venäläiset kertojat (1. laitos 1969)  Helsinki:  Otava, 1975.  ISBN 951-1-01675-X
Tavallinen juttu.  ((Обыкновенная история, 1847.) Suomentanut Olga A.)  Viipuri:  Kurikka, 1889.
Aiheesta muualla

Wikimedia Commonsissa on kuvia tai muita tiedostoja aiheesta .
Vapaasti ladattavia Ivan Gontšarovin e-kirjoja Projekti Lönnrotilta sekä Project Gutenbergiltä
Oblomov englanninkielinen käännös (1915)
Oblomov alkuperäinen venäjänkielinen teksti
Gontšarovin viimeinen teos, The Precipice Gutenberg-projektissa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF 2  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka 2  Korea  Alankomaat  Puola  Portugali  Venäjä  Vatikaani 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Tähtisäppikala

| Tähtisäppikala |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Säppikalat Balistidae
Suku::  Abalistes
Laji::  stellaris
Kaksiosainen nimi
 Abalistes stellaris  (Bloch & Schneider, 1801) 
Katso myös
   Tähtisäppikala Wikispeciesissä   Tähtisäppikala Commonsissa 
Infobox OKNimi-testi OK: 
Tähtisäppikala (Abalistes stellaris) on säppikalojen (Balistidae) heimoon kuuluva kalalaji. Sitä tavataan Afrikassa, Aasiassa ja Oseaniassa. Tähtisäppikala on tavallisesti 40 senttimetrin mittainen, ja voi kasvaa jopa 60 senttimetrin mittaiseksi.
Tähystäjätörö

| Tähystäjätörö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Alalahko::  Särkikalat Cyprinioidei
Heimo::  Töröt Gobionidae
Suku::  Romanogobio
Laji::  uranoscopus
Kaksiosainen nimi
 Romanogobio uranoscopus  Agassiz, 1828 
Synonyymit
 Gobio uranoscopus  Gobio frici 
Katso myös
   Tähystäjätörö Wikispeciesissä   Tähystäjätörö Commonsissa 
Infobox OKVirheellinen NIMI-arvoIUCN-testi OK: 
Tähystäjätörö (Romanogobio uranoscopus) on särkikaloihin kuuluva euroopplainen makean veden kalalaji.
Tähystäjätörö on tavallisesti 10–15 senttimetrin mittainen. Kalalla on kaksi viiksisäiettä, jotka voivat taivutettuina yltää silmän yli.
Laji esiintyy laajalti Tonavan sivujoissa, muttei pääuomassa joen alajuoksulla. Sitä tavataan nopeasti virtaavassa vedessä.
Jyrki Tähtinen

Jyrki Juhani Tähtinen (s. 16. marraskuuta 1961 Helsinki) on suomalainen asianajaja ja Borenius Asianajotoimisto Oy:n osakas . Hän on pääomarahastojen muodostamiseen ja pääomasijoituksiin liittyvien asioiden asiantuntija. Tähtinen toimii neuvonantajana pääomasijoitukseen ja yrityskauppoihin liittyvissä kysymyksissä. Hän on lisäksi toiminut pesänhoitajana, selvittäjänä ja valvojana useissa suurissa yrityssaneerauksissa
ja konkursseissa.
Jyrki Tähtinen on muun muassa Tulikivi Oyj:n hallituksen puheenjohtaja. Hän kirjoittaa artikkeleita ja luennoi säännöllisesti omaan erityisosaamiseensa liittyvistä aiheista.
Tähtinen on ollut Borenius Asianajotoimisto Oy:n osakas vuodesta 1991 ja hallituksen puheenjohtaja vuosina 2008 - 2020. Vuosina 1997–2008 hän toimi Boreniuksen toimitusjohtajana. Vuonna 2023 Tähtiselle myönnettiin Laamannin arvonimi.
Julkaisut

Hidén, Paulus – Tähtinen, Jyrki: Pääomarahastot ja niiden sijoitustoiminta.  Talentum Oy, 2005.  ISBN 952-140754-9
Aleksandr Skidan

Aleksandr Skidan vuonna 2010 Moskovan 5. kansainvälisillä kirjamessuilla.
Aleksandr Vadimovitš Skidan (ven. Александр Вадимович Скидан); (29. joulukuuta 1965 Leningrad, Neuvostoliitto) on venäläinen runoilija.
Suku ja koulutus

Aleksandr Skidan varttui Leningradissa. Vuosina 1985–2002 hän työskenteli kaasukattilahuoneessa voimalaitostyöntekijänä. Skidan opiskeli avoimessa yliopistossa vuosina 1989–1992. Skidan päätti olla pyrkimättä korkeakouluun protestoidakseen Neuvostoliiton korkeakouluopetusta vastaan.
Kirjallinen ura

Skidan on kirjoittanut runoja, esseitä ja romaaneja. Hänen teoksistaan on julkaistu venäjän kielellä viisi runokokoelmaa, neljä esseekirjaa ja yksi romaani. Skidan on julkaissut myös eri aikakauslehdissä, kuten Volga (ven. Волга), Mesto petšati (ven. Место печати), Mitin žurnal (ven. Митин журнал), Kommentarii (ven. Комментарии), Oktjabr (ven. Октябрь), Znamia (ven. Знамя), Novaja Russkaja Kniga (ven. Новая Русская Книга), Novoje literaturnoje obozrenije (ven. Новое литературное обозрение), Russkaja proza (ven. Русская проза) ja Krititšeskaja massa (ven. Критическая масса). Lisäksi Skidan on julkaissut kolmessa antologiassa: Erittäin lyhyitä tekstejä (ven. Очень короткие тексты), 24 runoilijaa ja 2 komissaaria (ven. 24 поэта и 2 комиссара) sekä Venäläisen vapaan jakeen antologia (ven. Антология русского верлибра).
Skidanilla on kääntänyt monien nykykirjailijoiden ja filosofien runoja venäjäksi: filosofit Paolo Virno, Gerald Raunig, Jean-Luc Nancy, Slavoj Žižek ja Antonio Negri; kirjailijat Paul de Man, J. Hillis Miller, Charles Olson, Michael Palmer, Paul Bowles, Susan Howe, Eileen Myles ja Rosmarie Waldrop. Skidan on osallistunut muun muassa Paul Bowlesin ja Malcolm Jonesin kanssa Gertrude Steinin Maailma on pyöreä (1939) teoksen runojen kääntämiseen.
Skidan työskentelee Novoje literaturnoje obozrenije (ven. Новое литературное обозрение) -lehden toimittajana. Skidan on myös neuvottelukunnan jäsen Translitissa (ven. Транслит), joka on kirjallinen ja kriittinen antologia, kustantamo ja taiteilijaryhmä, johon kuuluu filosofeja, runoilijoita ja humanistisia tutkijoita. Skidan on aktiivijäsen Tšto delat? (ven. Что делать?, Mitä on tehtävä?) -kollektiivin (ks. Nikolai Tšernytševskin samanniminen teos), joka on taiteilijoiden, kriitikkojen, filosofien ja kirjailijoiden kollektiivissa Pietarissa.
Skidanille myönnettiin vuonna 1997 Zarskoselskii-kirjallisuuspalkinto ja vuonna 1998 Turgenev-lyhytproosafestivaalin palkinto. Skidan voitti myös arvostetun Andrei Belyi -runouspalkinnon teoksestaan 'Punainen muutos' (ven. Красное смещение) vuonna 2006. Lisäksi Skidan otti vastaan vuonna 2006 Most (ven. Мост, 'Silta') -palkinnon "parhaasta kriittisestä tekstistä". Skidanille myönnettiin Joseph Brodsky Memorial Fellowship -palkinto runoudesta vuonna 2018. Aleksandr Skidan on maineensa vakiinnuttanut merkittävä venäläinen nykyrunoilija.
Teoksia

Delirium (Делириум) runoja, Mitin žurnal, Pietari 1993
'Kriittinen massa' (Критическая масса) esseekokoelma, Mitin žurnal, Pietari 1995
'Uudelleen luettuna' (В повторном чтении), Moskova 1998
'Runouden vastustus: tutkimuksia ja esseitä' (Сопротивление поэзии: Изыскания и эссе) esseekokoelma, Pietari 2001
'Punainen muutos' (Красное смещение) runokokoelma, Tver 2006
'Irtisanominen' (Расторжение), Moskova 2010
'Akateeminen projekti "Venäjän Gulliver". Summa poetiki' (Академический проект «Русского Гулливера». Сумма поэтики) esseekokoelma, Moskova 2013
'Opinnäytetyöt kohti taiteen ja muiden tekstien politisointia' Esipuhe. K. Tšuhrov. (Тезисы к политизации искусства и другие тексты / Предисл. К. Чухров.) esseekokoelma, Translit, Pietari 2014
Membra disjecta, Pietari, 2015
'Opas N:ään' (Путеводитель по N) romaani, Moskova 2018
'Juustokirjaimet liitu': Arkadi Dragomoštšenkosta (Сыр букв мел: об Аркадии Драгомощенко) esseekokoelma, Pietari 2019
Golem Soveticus: Prigov Brechtina ja Warholina yhdessä persoonassa. Englanniksi kääntänyt Kevin M. F. Platt. (Taide, kritiikki, essee ja poetiikka), 2020
'Saastuminen' (Контаминация), Pietari, 2020
'Lit.ra. Valitut fb-viestit' (Лит.ра. Избранные фб-записи (2013—2020), Moskova, 2022
Aiheesta muualla

Aleksandr Skidanin bibliografia (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Saksa  Israel  Yhdysvallat  Latvia  Tšekki  Alankomaat  Puola 
Henkilöt:  Deutsche Biographie 
Muut:  IdRef